
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 957 

7 Σεπτεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κήρυξη υποχρεωτικής της απόφασης Διαιτησίας 
27/98 που αφορά τους όρους αμοιβής και εργασίας 
των διπλωματούχων μηχανικών, αποφοίτων ΑΕΙ των 
ειδικοτήτων Μηχανολόγων - Ηλεκτρολόγων, Μηχα¬ 
νολόγων, Ηλεκτρολόγων Μηχανικών και των προς 
αυτές εξομοιουμένων ειδικοτήτων Ναυπηγών και 
Ηλεκτρονικών Μηχανικών και των πτυχιοϋχων Μη¬ 
χανικών αποφοίτων ΤΕΙ των ειδικοτήτων Μηχανολό¬ 
γων - Ηλεκτρολόγων που απασχολούνται στις βιομη¬ 
χανικές επιχειρήσεις όλης της χώρας . 1 

Κήρυξη υποχρεωτικής της απόφασης διαιτησίας 32/98 
που αφορά τους όρους αμοιβής και εργασίας των 
χειριστών και βοηθών χειριστών των παντός τύπου 
και συστήματος λειτουργίας εκσκαπτικών, ανυψω¬ 
τικών, γεωτρητικών, ισοπεδωτικών, οδοποιητικών 
και χωματουργικών εν γένει μηχανημάτων εκτελέ- 
σεως τεχνικών έργων που περιλαμβάνονται στο Π.Δ. 


31/90 όλης της χώρας . 2 

Έγκριση μεταστέγασης του Ωδείου «Κέντρου Μουσι¬ 
κών Σπουδών Αγγέλας Λαλούνη» και μεταβίβασης 
της άδειας ίδρυσης και λειτουργίας του . 3 

Χαρακτηρισμός του Ι.Ν. Αγίου Ιωάννη κοινότητας Καρ- 
δαμύλης, Ν. Μεσσηνίας ως ιστορικό διατηρητέο 
μνημείο . 4 

Τροποποίηση της 65165/30.9.86 απόφασης Υπουρ¬ 
γού Εσωτερικών . 5 

Τροποποίηση της 47293/21.10.1987 απόφασης 
Υπουργού Εσωτερικών . 6 

Ψήφιση νέου Οργανισμού Εσωτερικής Υπηρεσίας 
(ΟΕΥ) του Δήμου Σκάλας Ν. Λακωνίας . 7 


Διορθώσεις σφαλμάτων 

Διόρθωση σφάλματος στην 2051683/5508/0022/ 
31.7.1998 κοινή απόφαση Υπουργών Εσωτερικών, 
Δημ. Διοίκησης και Αποκέντρωσης και Οικονομι¬ 
κών . 8 


Διόρθωση σφάλματος στην 2051684/5507/0022/ 
31.7.1998 κοινή απόφαση Υπουργών Εσωτερικών, 
Δημ. Διοίκησης και Αποκέντρωσης και Οικονομι¬ 


κών . 9 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 12513 (1) 


Κήρυξη υποχρεωτικής της απόφασης Διαιτησίας 27/98 
που αφορά τους όρους αμοιβής και εργασίας των δι¬ 
πλωματούχων μηχανικών, αποφοίτων ΑΕΙ των ειδικοτή¬ 
των Μηχανολόγων - Ηλεκτρολόγων, Μηχανολόγων, 
Ηλεκτρολόγων Μηχανικών και των προς αυτές εξο- 
μοιουμένων ειδικοτήτων Ναυπηγών και Ηλεκτρονικών 
Μηχανικών και των πτυχιούχων Μηχανικών αποφοίτων 
ΤΕΙ των ειδικοτήτων Μηχανολόγων - Ηλεκτρολόγων 
που απασχολούνται στις βιομηχανικές επιχειρήσεις 
όλης της χώρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθμ. 80078/4.10.96 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5.8.98. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον Κλάδο, αποφασίζουμε: 

1) Κηρύσσουμε υποχρεωτική την απόφαση διαιτησίας 
27/98 που αφορά τους όρους αμοιβής και εργασίας των 
διπλωματούχων μηχανικών αποφοίτων ΑΕΙ των ειδικοτή¬ 
των Μηχανολόγων - Ηλεκτρολόγων, Μηχανολόγων, Ηλε¬ 
κτρολόγων Μηχανικών και των προς αυτές εξομοιουμένων 
ειδικοτήτων Ναυπηγών και Ηλεκτρονικών Μηχανικών και 
των πτυχιούχων Μηχανικών αποφοίτων ΤΕΙ των ειδικοτή¬ 
των Μηχανολόγων - Ηλεκτρολόγων που απασχολούνται 
στις βιομηχανικές επιχειρήσεις όλης της χώρας, για όλους 
τους εργοδότες και εργαζόμενους του επαγγέλματος 

στον κλάδο που αφορά αυτή. 

2) Η ισχύς της απόφασης αυτής αρχίζει από 21.7.98. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, ΙΘΑυγούστου 1998 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 

- + - 

Αριθ. 12512 (2) 

Κήρυξη υποχρεωτικής της απόφασης διαιτησίας 32/98 
που αφορά τους όρους αμοιβής και εργασίας των χειρι¬ 
στών και βοηθών χειριστών των παντός τύπου και συ¬ 
στήματος λειτουργίας εκσκαπτικών, ανυψωτικών, γεω- 
τρητικών, ισοπεδωτικών, οδοποιητικών και χωματουρ¬ 
γιών εν γένει μηχανημάτων εκτελέσεως τεχνικών έρ¬ 
γων που περιλαμβάνονται στο Π.Δ. 31/90 όλης της χώ¬ 
ρας. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/ 
90. 

2. Την αριθμ. 80078/4.10.96 απόφαση ανάθεσης αρ¬ 
μοδιοτήτων στον Υφυπουργό Εργασίας και Κοινωνικών 
Ασφαλίσεων (ΦΕΚ 924/Β/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 5.8.98. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Δ.Α., δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον Κλάδο, αποφασίζουμε: 

1) Κηρύσσουμε υποχρεωτική την απόφαση διαιτησίας 
32/98 που αφορά τους όρους αμοιβής και εργασίας των 
χειριστών και βοηθών χειριστών των παντός τύπου και συ¬ 
στήματος λειτουργίας εκσκαπτικών, ανυψωτικών, γεω- 
τρητικών, ισοπεδωτικών, οδοποιητικών και χωματουργι- 
κών εν γένει μηχανημάτων εκτελέσεως τεχνικών έργων 
που περιλαμβάνονται στο Π.Δ. 31 /90 όλης της χώρας, για 
όλους τους εργοδότες και εργαζομένους του επαγγέλμα¬ 
τος στον κλάδο που αφορά αυτή. 

2) Η ισχύς της απόφασης αυτής αρχίζει από 17.7.98. 

3) Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Αυγούστου 1998 

Ο ΥΦΥΠΟΥΡΓΟΙ 

ΧΡΗΣΤΟΣ ΠΡΩΤΟΠΑΠΠΑΣ 


Αριθ. ΥΠΠΟ/ΚΑΤΕΧΝ/Δ/41137 (3) 

Έγκριση μεταστέγασης του Ωδείου «Κέντρου Μουσικών 
Σπουδών Αγγέλας Λαλούνη» και μεταβίβασης της 
άδειας ίδρυσης και λειτουργίας του. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «Περί Οργανισμού του Υπουρ¬ 
γείου Πολιτισμού». 

3. Το Β.Δ/γμα 16/66 «Περί ιδρύσεως ιδιωτικών μουσι¬ 
κών ιδρυμάτων». 

4. Το Ν. 299/76 «περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου θεσ/νίκης». 

5. Την απόφαση αριθμ. ΥΠΠΟ/ΚΑΤΕΧΝ/Δ/56746/ 
8.11.96 «Χορήγηση άδειας ίδρυσης λειτουργίας Ωδείου, 
στην Εταιρεία «Κέντρο Μουσικών Σπουδών Αγγέλας Λα¬ 
λούνη και Σία Ο.Ε.». 

6. Την απόφαση αριθμ. ΥΠΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού», στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠΠΟ» (ΦΕΚ 987/Β/ 
28.11.91). 

7. Το από 10.7.1998 πρακτικό αυτοψίας, της Δ/νσης 
Τεχνικών Υπηρεσιών, της Νομαρχιακής Αυτοδιοίκησης 
Λαρίσης. 

8. Την από 15.6.98 αίτηση, με τα συνημμένα δικαιολο- 
γητικά, αποφασίζουμε: 

1. Εγκρίνουμε τη μεταστέγαση του Ωδείου «Κέντρου 
Μουσικών Σπουδών Αγγέλας Λαλούνη», από το κτίριο της 
οδού ΟΓΛ1Α, στο κτίριο της οδού Κύπρου 45, στη Λάρισα 
και μεταβιβάζουμε την άδεια ίδρυσης και λειτουργίας του, 
από την Ομόρρυθμη Εταιρεία «Κέντρο Μουσικών Σπου¬ 
δών Αγγέλας Λαλούνη, στους Αγγέλα Λαλούνη και Ανδρέα 
Κανελλόπουλο, επειδή έχουν τα νόμιμα προσόντα. 

2. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΑΡΧ/Β1 /Φ30/ΚΗΡ/35812/1382 (4) 

Χαρακτηρισμός του Ι.Ν. Αγίου Ιωάννη κοινότητας Καρδα- 
μύλης, Ν. Μεσσηνίας ως ιστορικό διατηρητέο μνη¬ 
μείο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/Β/28.11.91 και ΦΕΚ 17/Β/16.1.92) «Μεταβίβαση 

αρμοδιοτήτων Υπουργού». 

2) Το άρθρο 52 του Κ.Ν. 5351/32 «Περί Αρχαιοτή¬ 
των». 

3) Την ομόφωνη γνωμοδότηση του Τοπικού Συμβουλίου 
Μνημείων Νοτιοδυτικής Ελλάδας όπως αυτή διατυπώ¬ 
θηκε με την αριθμ. 5/23.6.1998 πράξη του, αποφασί¬ 
ζουμε: 

Χαρακτηρίζουμε τον Ιερό Ναό Αγίου Ιωάννη κοινότητας 
Καρδαμύλης, επ. Καλαμάτας, Ν. Μεσσηνίας ως ιστορικό 
διατηρητέο μνημείο με περιβάλλοντα χώρο 10 μ. 

Πρόκειται για μικρό μονόχωρο ναό με δίρριχτη στέγη και 
ημικυλινδρική αψίδα Ιερού. 

Στο εσωτερικό του ναού στην πρόθεση, σώζεται τοιχο¬ 
γραφία της Αποκαθήλωσης των ύστερων Μεταβυζαντινών 
χρόνων. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1998 

Με εντολή Υπουργού 
Ο Προϊστάμενος της Διεύθυνσης κ.α.α. 

I. ΚΑΚΟΥΡΗΣ 

-♦- 

Αριθ. 2837 (5) 

Τροποποίηση της 65165/30.9.86 απόφασης Υπουργού 
Εσωτερικών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις της παρ. 4 του άρθρου 277 του Π.Δ/τος 
410/95 (Δ.Κ.Κ.). 

2. Τις διατάξεις του Π.Δ/τος 250/89 «Μεταβίβαση αρ¬ 
μοδιοτήτων στους Νομάρχες». 

3. Τις διατάξεις του άρθρου 29α του Ν. 1558/85 το 
οποίο προστέθηκε με το άρθρο 27 του Ν. 2081/82. 

4. Τις διατάξεις του Ν. 1503/1997 «Διοίκηση, οργά¬ 
νωση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση». 

5. Την αριθμ. 667/1.6.98 απόφαση Γ.Γ.Π.Α.Μ.Θ. «Ανά¬ 
θεση άσκησης αρμοδιοτήτων στο Γεν. Διευθυντή Περιφέ¬ 
ρειας». 

6. Την αριθμ. 65165/30.9.86 απόφαση του Υπουργού 
Εσωτερικών, με την οποία συστήθηκε η Δημοτική Τουρι¬ 
στική Επιχείρηση Αλεξανδρούπολης (ΔΗΤΕΑ), όπως τρο¬ 
ποποιήθηκε μεταγενέστερα με την 13374/89 απόφαση 
ΥΠ.ΕΣ., τις ΑΓ 11614/89 και ΑΓ 7503/91 αποφάσεις Νο¬ 
μάρχη Έβρου και την αριθμ. 1667/96 απόφαση του ανα¬ 
πληρωτή Περιφερειακού Διευθυντή Έβρου. 

7. Τις αριθμ. 1/98 και 222/98 αποφάσεις του Δ.Σ. της 
ΔΗΤΕΑ και του Δ.Σ. Αλεξανδρούπολης αντίστοιχα, σχε¬ 
τικά με την αύξηση του μετοχικού κεφαλαίου της ΔΗΤΕΑ, 
αποφασίζουμε: 

Τροποποιούμε την παρ. 7 της 65165/30.9.86 απόφα¬ 
σης του Υπουργού Εσωτερικών ως εξής: 

α) Παρ. 7 «Ο Δήμος Αλεξανδρούπολης αυξάνει το αρ¬ 
χικό κεφάλαιο της Επιχείρησης κατά 24.000.000 δρχ.». 

Από την ανωτέρω απόφαση προκαλείται δαπάνη σε βά¬ 
ρος του προϋπολογισμού του Δήμου Αλεξανδρούπολης 


ύψους 24.000.000 δρχ. 

Κατά τα λοιπά ισχύει ως έχει η 65165/1986 απόφαση 
του Υπουργού Εσωτερικών, όπως τροποποιήθηκε μετα¬ 
γενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 14 Αυγούστου 1998 

Με εντολή Γ εν. Γ ραμ. Περιφέρειας 
Ο Γ εν. Διευθυντής Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 

- ♦- 

Αριθ. 2842 (6) 

Τροποποίηση της 47293/21.10.1987 απόφασης Υπουρ¬ 
γού Εσωτερικών. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΝΑΤ. ΜΑΚΕΔΟΝΙΑΣ ΚΑΙ ΘΡΑΚΗΣ 

Έχοντας υπόψη: 

1. Τις διατάξεις της παρ. 4 του άρθρου 277 του Π.Δ/τος 
410/95 (Δ.Κ.Κ.). 

2. Τις διατάξεις του Π.Δ/τος 250/89 «Μεταβίβαση αρ¬ 
μοδιοτήτων στους Νομάρχες». 

3. Τις διατάξεις του άρθρου 29α του Ν. 1558/85 το 
οποίο προστέθηκε με το άρθρο 27 του Ν. 2081/82. 

4. Τις διατάξεις του Ν. 1503/1997 «Διοίκηση, οργά¬ 
νωση, στελέχωση Περιφέρειας, ρύθμιση θεμάτων για την 
Τοπική Αυτοδιοίκηση». 

5. Την αριθμ. 667/1.6.98 απόφαση Γ.Γ.Π.Α.Μ.Θ. «Ανά¬ 
θεση άσκησης αρμοδιοτήτων στο Γ εν. Διευθυντή Περιφέ¬ 
ρειας». 

6. Την αριθμ. 47293/21.10.1987 απόφαση του Υπουρ¬ 
γού Εσωτερικών, με την οποία συστήθηκε η Δημοτική Επι¬ 
χείρηση Πολιτιστικής Ανάπτυξης Αλεξανδρούπολης 
(Ε.Π.Α.Δ.Α.). 

7. Την 68/98 απόφαση του Δ.Σ. Αλεξανδρούπολης που 
αφορά την έγκριση της τροποποίησης του Ο.Ε.Υ. της 
Ε.Π.Α.Δ.Α., αποφασίζουμε: 

Τροποποιούμε και συμπληρώνουμε την 47293/ 
21.10.87 απόφαση του Υπουργού Εσωτερικών με την 
προσθήκη στο άρθρο σκοπός της Επιχείρησης, της παρα¬ 
γράφου «Η ίδρυση και λειτουργία Κέντρου Δημιουργικής 
Απασχόλησης που θα στοχεύει στη δημιουργική πολιτι¬ 
σμική απασχόληση των παιδιών της περιοχής». 

Από την ανωτέρω απόφαση δεν προκαλείται δαπάνη σε 
βάρος του προϋπολογισμού του Δήμου Αλεξανδρούπο¬ 
λης. 

Κατά τα λοιπά ισχύει η προγενέστερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 14 Αυγούστου 1998 

Με εντολή Γ εν. Γ ραμ. Περιφέρειας 
Ο Γεν. Διευθυντής Περιφέρειας 
ΛΑΖΑΡΟΣ ΤΣΑΚΜΑΚΙΔΗΣ 

Αριθ. 9499 (7) 

Ψήφιση νέου Οργανισμού Εσωτερικής Υπηρεσίας (ΟΕΥ) 
του Δήμου Σκάλας Ν. Λακωνίας. 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις: 

α) Του άρθρου 12 του Ν. 1188/81 «περί κυρώσεως του 
Κώδικος καταστάσεως προσωπικού ΟΤΑ» όπως αντικατα- 
στάθηκε από το άρθρο 26 του Ν. 1832/89 και την παράγρ. 
5 του άρθρου 8 του Ν. 2307/95 και 
8) Του Ν. 1586/86 «περί βαθμολογικής διαρθρώσεως 
των θέσεων του Δημοσίου Ν.Π.Δ.Δ. και Ο.Τ.Α. και άλλες 
διατάξεις» καθώς και του Π.Δ. 22/90 και 
γ) Του Ν. 2180/94 «Σύσταση ανεξάρτητης αρχής για την 
επιλογή προσωπικού και ρύθμιση θεμάτων διοίκησης». 

2. Την 33/98 απόφαση του Δ.Σ. του Δήμου Σκάλας 
«Τροποποίηση Οργανισμού Εσωτερικής Υπηρεσίας Δή¬ 
μου Σκάλας - Ανάκληση της αριθμ. 187/97 απόφασης του 
Δημοτικού Συμβουλίου «Περί Οργανισμού Εσωτερικής 
Υπηρεσίας» του Δήμου Σκάλας. 

3. Την 15/98 γνώμη του Υπηρεσιακού Συμβουλίου ΟΤΑ 
Ν. Λακωνίας που διατυπώθηκε στο 2/8.4.98 πρακτικό 
του, αποφασίζουμε: 

θεωρούμε νόμιμη την 33/98 απόφαση του Δ.Σ. Σκάλας 
που αφορά την ψήφιση νέου Οργανισμού Εσωτερικής 
Υπηρεσίας (ΟΕΥ) του Δήμου Σκάλας που έχει ως εξής: 

Άρθρο 1 

Η όλη υπηρεσία του Δήμου αποτελείται από: 

1. Τη Δ/νση Δημοτικών Υπηρεσιών. 

Ο Διευθυντής Υπηρεσιών: 

α) Ασκεί τη Δ/νση (Εντολή - έλεγχο - εποπτεία - συντο¬ 
νισμό - εφαρμογή) όλων των υπηρεσιών του Δήμου. Παρα¬ 
κολουθεί την άσκηση των αρμοδιοτήτων και των καθηκό¬ 
ντων τους, σε όλες τις βαθμίδες αυτών καθώς αυτά ορίζο¬ 
νται σύμφωνα με τις γενικές διατάξεις του Νόμου και τα 
όσα αναφέρονται με λεπτομέρειες στον παρόντα οργανι¬ 
σμό, καθώς και τις οικείες κανονιστικές αποφάσεις του 
Δημάρχου. 

β) Κάνει προτάσεις στο Δήμαρχο, για τη λήψη μέτρων 
που έχουν ως σκοπό το συντονισμό των διαφόρων ενερ¬ 
γειών των Υπηρεσιών του Δήμου. 

γ) Ασκεί τις αρμοδιότητες που έχει από το Νόμο ή που 
έχουν ανατεθεί με εξουσιοδότηση. 

δ) Παραλαμβάνει και αποσφραγίζει την αλληλογραφία, 
του Δήμου και την παραδίδει στο αρμόδιο Διοικητικό γρα¬ 
φείο, για την πρωτοκόλλησή της και διανομή στα αρμόδια 
τμήματα και γραφεία. 

ε) Ενημερώνεται για κάθε εισήγηση που γίνεται στο Δή¬ 
μαρχο από όλα τα Τμήματα και Γραφεία. 

στ) Παρακολουθεί τη σχετική για τους ΟΤΑ Νομοθεσία 
και ενημερώνει τις Δημοτικές Υπηρεσίες και το Δή¬ 
μαρχο. 

ζ) Συνεργάζεται με τις Υπηρεσίες του Δήμου για την 
προώθηση, νομοθετημένων διαδικασιών, όπως προγράμ¬ 
ματα εκτελεστέων έργων, λογοδοσία κ.λπ. 

η) Βάσει των διατάξεων του άρθρου 175 και μετά του Ν. 
1188/1981 ασκεί τις οριζόμενες πειθαρχικές δικαιοδο¬ 
σίες του. 

θ) Εισηγείται στο Δήμαρχο τη μετάταξη, κατανομή, με¬ 
τακίνηση και όλες τις υπηρεσιακές μεταβολές στο προσω¬ 


πικό του Δήμου. 

ι) Επισημαίνει τις τυχόν παρατηρούμενες ατέλειες, στη 
λειτουργία των Υπηρεσιών του Δήμου και εισηγείται στο 
Δήμαρχο την επιβολή των αναγκαίων, κατά τη γνώμη του 
μεταβολών. 

κ) Ασκεί κάθε άλλη αρμοδιότητα η οποία πηγάζει από τη 
γενικότερη αποστολή της, είτε αυτή δημιουργείται αυτο¬ 
δίκαια κατά την άσκηση των καθηκόντων της Δ/νσης, είτε 
ανατίθεται από το Δήμαρχο και το Δημοτικό Συμβούλιο. 

Άρθρο 2 

Η Δ/νση Δημοτικών Υπηρεσιών συγκροτείται από: 

Α. Το Τμήμα Διοικητικών και Οικονομικών Υπηρε¬ 
σιών. 

Β. Το Τμήμα Τεχνικών Υπηρεσιών. 

Άρθρο 3 

Η διάρθρωση των τμημάτων είναι: 

Α. Το Τμήμα Διοικητικών και Οικονομικών Υπηρε¬ 
σιών. 

(ΓΡΑΦΕΙΟ ΠΡΟΪΣΤΑΜΕΝΟΥ) 

α. Γ ραφείο Δημάρχου - Δημαρχιακής Επιτροπής, Τύπου 
και Δημοσίων Σχέσεων, 
β. Γραφείο Προσωπικού. 

γ. Γραφείο Δημοτολογίων - Μητρώων Αρρένων - Στρα¬ 
τολογίας - Εκλογικών - Παιδείας - Νέας Γενιάς - Αθλητι¬ 
σμού - Αποδήμων - Γεωργίας. 

δ. Γ ραφείο Πρωτοκόλλου - Διεκπεραίωσης Αρχείου - 
Δακτυλογράφησης, 
ε Γ ραφείο Ληξιάρχου - Στατιστικής, 
στ. Γ ραφείο Κλητήρα - Καθαρίστριας, 
ζ. Γ ραφείο Λογιστηρίου - Εκκαθάρισης και Εντολής Δα¬ 
πανών - Μισθοδοσίας - Προμηθειών - Διαχείρισης Αποθή¬ 
κης Υλικού - Προγράμματα ΕΟΚ. 

η. Γραφείο Προσόδων - Περιουσίας - Ανταποδοτικών 
Τελών - Εσόδων Γενικά, 
θ. Γ ραφείο Ελεγκτών Εσόδων - Εξόδων ΔΟΥ. 
ι. Γ ραφείο Εισπράκτορα ΔΟΥ. 

Β. Το Τμήμα Τεχνικών Υπηρεσιών 
(ΓΡΑΦΕΙΟ ΠΡΟΪΣΤΑΜΕΝΟΥ) 

α. Γ ραφείο Μελετών - Έργων - Σχεδίου Πόλης και Πρά¬ 
ξεων Τακτοποιήσεων, 
β. Γ ραφείο Οδηγών - Καθαριότητας, 
γ. Γραφείο Υδρονομέων - Υδραυλικού - Ηλεκ/γου. 
δ. Γ ραφείο Νεκροταφείου - Δημοτικών Σφαγείων - Κα¬ 
θαριότητας. 

ε. Γραφείο Η/Υ - Μηχανοργάνωσης - Υπηρεσιών του 
Δήμου. 

Άρθρο 4 

Προσωπικό 

Η Οργανική σύνθεση του προσωπικού (αριθμ. θέσεων - 
κατηγορίες - κλάδοι - ειδικότητες - απαιτούμενα προσό¬ 
ντα), έχει ως εξής: 

Α. Μόνιμο Προσωπικό 

1. ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 
(ΠΕ) 

α. Κλάδος ΠΕ3 Πολιτικός Μηχανικός, μία (1) θέση με 
βαθμό Γ' έως Α'. 

2. ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ (ΤΕ) 
α. Κλάδος ΤΕ4 Τεχνολόγων Μηχανολόγων ή Ηλεκτρο¬ 
λόγων Μηχανικών. 

Μία (1) θέση Με βαθμό Γ' έως Α'. 

β. Κλάδος ΤΕ19 Προγραμματισμού - Αναλυτού Η/Υ, μία 
(1) θέση με αθμό Γ' έως Α'. 

3. ΚΑΤΗΓΟΡΙΑ Β/ΘΜΙΑΣ ΕΚΠΑΙΔΕΥΣΗΣ (ΔΕ) 

α. Κλάδος ΔΕΙ Διοικητικού, οκτώ (8) θέσεις με βαθμόΔ' 
έως Α'. 

β. Κλάδος ΔΕΙ 4 Ελεγκτή Εσόδων - Εξόδων, δύο (2) θέ¬ 
σεις, με βαθμό Δ' έως Α'. 

γ. Κλάδος ΔΕΙ 5 Εισπρακτόρων, δύο (2) θέσεις, με 
βαθμό Δ' έως Α'. 

δ. Κλάδος ΔΕ29 Οδηγών, δύο (2) θέσεις, με βαθμό Δ' 
έως Α'. 

ε. Κλάδος ΔΕ30 Υδραυλικού, μία (1) θέση, με βαθμό Δ' 
έως Α'. 

στ. Κλάδος ΔΕ24 Ηλεκτρολόγων, μία (1) θέση με βαθμό 
Δ' έως Α'. 

ζ. Κλάδος ΔΕ35 Κηπουρών, μία (1) θέση με βαθμό Δ' 
έως Α'. 

η. Κλάδος ΔΕ6 Σχεδιαστών, μία (1) θέση με βαθμό Δ' 
έως Α'. 

θ. Κλάδος ΔΕ23 Αστυνομικών, μία (1) θέση με βαθμό Δ' 
έως Α'. 

4. ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ (ΥΕ) 

α. Κλάδος ΥΕ1 Κλητήρων - θυρωρών - Γενικών Καθη¬ 
κόντων, μία (1) θέση, με βαθμό από Ε' έως Β'. 

β. Κλάδος ΥΕ Καθαρίστριας, μία (1)θέση, με βαθμό από 
Ε' έως Β'. 

γ. Κλάδος ΥΕ τέσσερις (4) Υδρονομέων - Εργατών Κα¬ 
θαριότητας - Πλατειών - Νεκροταφείων - Σφαγείων - Κα¬ 
θαριότητας - Ηλεκτροφωτισμού και συντηρητών κτιρίων, 
με βαθμό από Ε' έως Β'. 

Β. ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΒΑΣΗ 
ΙΔ. ΔΙΚΑΙΟΥ ΑΟΡΙΣΤΟΥ ΧΡΟΝΟΥ. 

α. Κρεμαστιώτη Δέσποινα του Γρηγορίου, καθαρίστριας 
ΥΕ16. 

β. Σταθούσης Παναγιώτης του Κων/νου, εργάτης 
ύδρευσης ΥΕ16. 

γ. Φιφλής Παναγιώτης του Κων/νου, εργάτης αποχέ¬ 
τευσης ΥΕ16. 

Οι ανωτέρω θέσεις, είναι προσωρινές και καταργούνται 
με τον οποιοδήποτε τρόπο αποχωρήσουν από την υπηρε¬ 
σία αυτοί που τις κατέχουν. 

Γ. ΠΡΟΣΩΡΙΝΕΣ ΘΕΣΕΙΣ ΥΠΑΛΛΗΛΩΝ ΜΕ ΣΥΜΒΑΣΗ 
ΙΔ. ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ. 

α. Εργάτες καθαριότητας, θέσεις τρεις (3). 

Αρθρο 5 

Όλα τα Τμήματα τα οποία συγκροτούν τη Δ/νση, χαρα¬ 
κτηρίζονται ως αυτοτελή. 

Όλα τα Γ ραφεία στα οποία διαρθρώνονται τα πιο πάνω 
Τμήματα χαρακτηρίζονται ως μη αυτοτελή. 

Άρθρο 6 

Α. ΠΡΟΪΣΤΑΜΕΝΟΙ ΤΜΗΜΑΤΩΝ 

Όσοι επιλέγονται ως Προϊστάμενοι από το Υπηρεσιακό 
Συμβούλιο, τοποθετούνται, με απόφαση του Δημάρχου, 
σε αντίστοιχου επιπέδου Υπηρεσιακές μονάδες σύμφωνα 
με τις ισχύουσες διατάξεις. 

Προϊστάμενος του Τμήματος Διοικητικών και Οικονομι¬ 
κών Υπηρεσιών, τοποθετείται υπάλληλος του Κλάδου ΔΕ 
με βαθμό Α' σύμφωνα με τις εκάστοτε ισχύουσες διατά¬ 
ξεις. 


Προϊστάμενος του Τμήματος Τεχνικών Υπηρεσιών το¬ 
ποθετείτο» υπάλληλος του κλάδου ΠΕ με βαθμό Α' σύμ¬ 
φωνα με τις εκάστοτε ισχύουσες διατάξεις. 

Β. ΑΝΑΠΛΗΡΩΤΕΣ ΠΡΟΪΣΤΑΜΕΝΩΝ ΤΜΗΜΑΤΩΝ 

Στο Τμήμα Διοικητικών και Οικονομικών Υπηρεσιών, ως 
αναπληρωτής Προϊσταμένου τοποθετείται υπάλληλος, 
του κλάδου ΔΕΙ με βαθμό Α', Β' ή Γ' σύμφωνα με τις εκά¬ 
στοτε ισχύουσες διατάξεις. 

Στο Τμήμα Τεχνικών Υπηρεσιών ως αναπληρωτής Προϊ¬ 
σταμένου τοποθετείται υπάλληλος του κλάδου ΤΕ1 με 
βαθμό Α', Β' ή Γ' σύμφωνα με τις εκάστοτε ισχύουσες δια¬ 
τάξεις. 

Άρθρο 7 

Η τοποθέτηση του προσωπικού, στα τμήματα και γρα¬ 
φεία και η ανάθεση καθηκόντων γίνονται με απόφαση Δη¬ 
μάρχου. 

Άρθρο 8 

Α. ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗ¬ 
ΡΕΣΙΩΝ 

Οι αρμοδιότητες του Προϊσταμένου ανάγονται σε θέ¬ 
ματα εποπτείας, συντονισμού και καθοδήγησης προσωπι¬ 
κού του τμήματος, για την καλύτερη εκτέλεση των καθη¬ 
κόντων τους. 

Παραλαμβάνει την αλληλογραφία του Τμήματος, την 
χαρακτηρίζει και τη διανέμει για ενέργεια στα αρμόδια 
Γ ραφεία. 

Εισηγείται στη Δ/νση τα θέματα που κρίνει ότι είναι ση¬ 
μαντικά και που αφορούν αρμοδιότητες του Τμήματος. 

Εκδίδει όλες τις αποφάσεις του Δημάρχου, αρμοδιότη¬ 
τας του τμήματος, σύμφωνα με τις εκάστοτε ισχύουσες 
διατάξεις και ελέγχει όλες, τις αποφάσεις και τα έγγραφα 
που εκδίδει το τμήμα, προσυπογράφοντας, πριν από τη 
θεώρησή τους, ή την υπογραφή τους, από το Δ/ντή και το 
Δήμαρχο. 

Φροντίζει για τις διαδικασίες προπαρασκευής και διε¬ 
νέργειας των πάσης φύσεως εκλογών. 

Εισηγείται στο Δ/ντή και το Δήμαρχο τη λήψη μέτρων 
και την οργάνωση των Οικονομικών Υπηρεσιών, για την 
αύξηση των εσόδων του Δήμου. 

Παρακολουθεί τα έσοδα και έξοδα του Δήμου και συ¬ 
ντάσσει κάθε μήνα καταστάσεις εσόδων και εξόδφϊΓ τις 
οποίες υποβάλλει στο τέλος του μήνα στο Δήμαρχό και το 
Δ/ντή του Δήμου. 

Εισηγείται και συνεργάζεται με το Δήμαρχο 1<αι τη Δη¬ 
μαρχιακή Επιτροπή για όλα τα οικονομικά θέματα του Δή¬ 
μου. 

Καταρτίζει το πρόγραμμα προμηθειών του Δήμου και 
μεριμνά, για την καλή εκτέλεσή του. 

Τηρεί χωριστό Αρχείο της Υπηρεσίας του με τον πιο 
πρόσφορο τρόπο. 

Ενημερώνεται επί των Οικονομικών και Νομικών Προ¬ 
σώπων του Δήμου, των Δημοτικών Επιχειρήσεων καθώς 
και όλων των Φορέων που ασκούν οικονομικές δραστηριό¬ 
τητες μέσα στα όρια του Δήμου. 

Παρακολουθεί όλα τα δάνεια του Δήμου και εισηγείται 
σύναψη νέων. 

Φροντίζει για την επιβολή προστίμων όπου προβλέπο- 
νται. 

Παρακολουθεί τις μισθοτικές και άλλες συμβάσεις του 
Δήμου και την περί προσόδων και δαπανών Νομοθεσία. 

θεωρεί το γνήσιο της υπογραφής και τα ακριβή φωτοα¬ 
ντίγραφα. 

Β. ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ 

Οι αρμοδιότητες του Προϊσταμένου ενάγονται σε θέ¬ 
ματα εποπτείας συντονισμού και καθοδήγησης του προ¬ 
σωπικού του τμήματος για την καλύτερη εκτέλεση των κα¬ 
θηκόντων τους. 

Παραλαμβάνει την αλληλογραφία του Τμήματος, την 
χαρακτηρίζει και τη διανέμει για ενέργεια στα αρμόδια 
Γ ραφεία. 

Εισηγείται στη Δ/νση τα θέματα που κρίνει ότι είναι ση¬ 
μαντικά και που αφορούν αρμοδιότητες του τμήματος. 

Εκδίδει όλες τις αποφάσεις του Δημάρχου, αρμοδιότη¬ 
τας του τμήματος, σύμφωνα με τις εκάστοτε ισχύουσες 
διατάξεις και ελέγχει όλες, τις αποφάσεις και τα έγγραφα 
που εκδίδει το τμήμα, προσυπογράφοντας, πριν από τη 
θεώρησή τους, ή την υπογραφή τους, από το Δ/ντή και το 
Δήμαρχο. 

Καταρτίζει σε συνεργασία με τον Προϊστάμενο της Δ/ 
νσης και το Δήμαρχο το σχέδιο του ετήσιου τεχνικού προ¬ 
γράμματος και επιμελείται την εφαρμογή του. 

Τηρεί χωριστό αρχείο της Υπηρεσίας του με τον πιο 
πρόσφορο τρόπο που καθορίζεται με κανονιστική από¬ 
φαση του Δημάρχου. 

Παρακολουθεί και επιβλέπει την εκτέλεση των τεχνικών 
έργων, έχοντας δικαίωμα ελέγχου για τη σύμφωνα με τους 
κανόνες της τεχνικής και τις προδιαγραφές των οικείων 
μελετών κατασκευής τους και παροχής των απαραίτητων 
οδηγιών στα όργανα εκτέλεσης και επίβλεψης των έργων. 
Περί των ανωτέρω έχει υποχρέωση να ενημερώνει 
έγκαιρα το Δήμαρχο. 

Ενημερώνεται επί των τεχνικών έργων, των Νομικών 
Προσώπων του Δήμου, των Δημοτικών Επιχειρήσεων, κα¬ 
θώς και όλων των φορέων που ασκούν τεχνικές δραστη¬ 
ριότητες μέσα στα όρια του Δήμου ή που ασκούν τεχνικές 
δραστηριότητες με επιρροή στην πόλη ώστε να μπορεί να 
παρέχει τις τεχνικές του γνώμες στη Δημοτική Αρχή. 

Τα της θεωρήσεως των μελετών, των πιστοποιήσεων, 
των τιμολογίων, των λογαριασμών και κάθε άλλου δικαιο- 
λογητικού ενταλμάτων πληρωμής που αναφέρεται στα 
εκτελούμενα από το Δήμο έργα και στις ενεργούμενες 
από αυτόν προμήθειες ορίζονται με κανονιστική απόφαση 
του Δήμαρχου προσαρμοσμένη τις διατάξεις του Π.Δ. 
171/15.5.1987 σε συνδυασμό με την ισχύουσα υπηρε¬ 
σιακή στο Τμήμα. 

Εισηγείται στη Δ/νση Υπηρεσιών κάθε γενικότερου εν¬ 
διαφέροντος αρμοδιότητας του Τμήματος (κυκλοφορία - 
στάθμευση - προστασία περιβάλλοντος - κατασκευές κτι- 
ριακών εγκαταστάσεων - προμήθεια μηχ/των και εξοπλι¬ 
σμού κ.λπ.). 

Εισηγείται κάθε θέμα που έχει σχέση με το σχέδιο Πό- 
λεως (τροποποιήσεις - επεκτάσεις - εφαρμογές κ.λπ.). 

Έχει την τελική ευθύνη της εισήγησης στο Δ.Σ. και τη 
Δ.Ε. θεμάτων αρμοδιότητας της Τεχνικής Υπηρεσίας. 

Άρθρο 9 

Αρμοδιότητες μη αυτοτελών γραφείων 

Οι αρμοδιότητες των μη αυτοτελών γραφείων του τμή¬ 
ματος Α (Διοικητικών και Οικονομικών Υπηρεσιών), ενά¬ 
γονται σε θέματα τήρησης πρωτοκόλλου, διεκπεραίωσης 
πάσης φύσεως εγγράφων, τήρηση Μ. Αρρένων και Δημο¬ 
τολογίων, έκδοση πάσης φύσεως πιστοποιητικών, στη σύ¬ 


νταξη Μητρώων - Στρατολογικών Πινάκων καθώς και 
εκλογικών καταλόγων, όπως και κάθε ενέργεια σχετική 
επί εκλογών, στατιστικής και γεωργικής υπηρεσίας, θέ¬ 
ματα Δημαρχιακής Επιτροπής θέματα προσωπικού και συ¬ 
ντάξεων, τήρησης ληξιαρχικών βιβλίων, σύνταξη ληξιαρχι¬ 
κών πράξεων. 

Επίσης φροντίζει για την προσωπική αλληλογραφία του 
Δημάρχου και τηρεί το προσωπικό υπηρεσιακό του Αρχείο 
και γενικά ρυθμίζει τα θέματα που αφορούν τον Τύπο, τις 
πληροφορίες, την εθιμοτυπία και τις εκδηλώσεις που σχε¬ 
τίζονται με το Γραφείο του Δημάρχου. 

Φροντίζει τη σωστή λειτουργία του Γ ραφείου του Δημο¬ 
τικού Συμβουλίου και των Επιτροπών του Συμβουλίου, 
όπως και τα σχετικά με το Γ ραφείο της Δημαρχιακής Επι¬ 
τροπής. 

Φροντίζει για όλα τα θέματα που αφορούν το προσω¬ 
πικό του Δήμου (τακτικού και επί σχέσει εργασίας ιδιωτι¬ 
κού δικαίου) και τους Δημοτικούς συνταξιούχους καθώς 
και ότι άλλο αντικείμενο αφορά αυτούς και αποτελεί το¬ 
μέα εργασίας του Γ ραφείου Προσωπικού. 

Φροντίζει για κάθε εργασία που ανατίθεται στο Δήμο με 
το Ν.Π. 1566/1985 και σχετίζεται με τις αρμοδιότητες του 
Γραφείου Παιδείας - Ν. Γενιάς και Αθλητισμού - Αποδή¬ 
μων. 

Επιμελείται της δακτυλογράφησης και της παραβολής 
εγγράφων και των θεμάτων της σωστής λειτουργίας του 
Γραφείου Γενικών Καθηκόντων - Κλητήρα. 

Επίσης θεμάτων που σχετίζονται με την Ε.Ε., κατάρτι¬ 
σης προϋπολογισμού, έκδοσης χρηματικών ενταλμάτων 
και γενικά των οικονομικών του Δήμου, βεβαιώσεις των 
εσόδων του Δήμου, παρακολούθηση κινητής και ακίνητης 
περιουσίας δωρεών, κληροδοτημάτων και κληρονομιών, 
που γίνονται στο Δήμο σε θέματα ανταποδοτικών υπηρε¬ 
σιών, (Ύδρευσης - Άρδευσης - Φωτισμού και Καθαριότη¬ 
τας) δηλαδή και τέλος σε θέματα που αφορούν τις προμή¬ 
θειες και τη διαχείριση και αποθήκευση υλικού. 

Οι αρμοδιότητες των μη αυτοτελών Γ ραφείων του Τ ρή¬ 
ματος Β' (Τεχνικού Τμήματος) σχετίζονται με τη σύνταξη 
των πάσης φύσεως μελετών έργων και προμηθειών, επί¬ 
βλεψης και σωστής εκτέλεσης αυτών δια μέσου του Γ ρα¬ 
φείου Μελετών. 

Φροντίζει την κατάρτιση του ετήσιου τεχνικού προγράμ¬ 
ματος και τη συντήρηση του συνόλου της Δημοτικής Πε¬ 
ριουσίας. 

Επιλαμβάνεται θεμάτων σχεδίου Πόλεως και πράξεων 
τακτοποιήσεως αυτού, με τις ανάλογες αναθεωρήσεις - 
επεκτάσεις - εφαρμογή - πράξεις αναλογισμού - έκδοση 
βεβαιώσεων - ετοιμόρροπα κτίσματα - ονοματολογία 
οδών, πλατειών, σύμφωνα πάντοτε με την ισχύουσα Νο¬ 
μοθεσία. 

Με το Γραφείο Διοικητικής παρακολούθησης έργων, 
τηρεί ολοκληρωμένους φακέλλους έργων, παραλαβές έρ¬ 
γων, συγκρότησης σχετικών επιτροπών, εκκαθάρισης έρ¬ 
γων και τέλος κάθε απαραίτητου στατιστικού στοιχείου για 
οποιοδήποτε θέμα αρμοδιότητας του Τεχνικού Τμήματος 
που δεν είναι αρμοδιότητα άλλου Γ ραφείου. 

Με το Γραφείο ύδρευσης - άρδευσης φροντίζει θέματα 
κανονικής ομαλής και δίκαιης διανομής του νερού, κατα¬ 
γραφή ενδείξεων υδρομετρητών, εκτέλεσης κάθε εργα¬ 
σίας για την καλή λειτουργία - επισκευή και συντήρηση 
των δικτύων ύδρευσης - άρδευσης και γενικά αρμοδιότη¬ 
τες που προβλέπονται από τον κανονισμό ύδρευσης - άρ- 

δευσης και αποχέτευσης. 

Με το Γραφείο καθαριότητας μεριμνά για τη συλλογή 
και αποκομιδή απορριμάτων, καθαρισμού οδών - πλατειών 
και άλλων κοινοχρήστων χώρων, στον ενταφιασμό των 
σκουπιδιών ή άλλων ενεργειών στο χώρο του σκουπιδότο¬ 
που. 

Φροντίζει για την επισκευή - συντήρηση - καλή λειτουρ¬ 
γία και κίνηση όλων των οχημάτων και του μηχανικού εξο¬ 
πλισμού που σχετίζεται με την καθαριότητα και την πιστή 
εφαρμογή των προβλεπομένων από τον κανονισμό καθα¬ 
ριότητας. 

Με το Γραφείο κήπων και δενδροστοιχειών - πάρκων - 
αλσών και παιδικών χαρών, φροντίζει για συντήρηση και 
δημιουργία όλων των κοινόχρηστων χώρων του Δήμου. 

Το Γ ραφείο κοιμητηρίων, λειτουργεί με τον εκάστοτε 
ισχύοντα κανονισμό λειτουργίας κοιμητηρίων. 

Τέλος με το Γραφείο ηλεκτροφωτισμού, παρακολου- 
θείται η σωστή λειτουργία και συντήρηση όπως και η επέ¬ 
κταση του Δημοτικού Φωτισμού. Επίσης θέματα εορτα¬ 
στικών φωτισμών της Πόλεως, αντικατάστασης λαμπτή¬ 
ρων, ρύθμιση ωρών λειτουργίας του Δημοτικού Φωτισμού 
σε συνεργασία με τη ΔΕΗ και την εκτέλεση των απαραίτη¬ 
των μεγαφωνικών εγκαταστάσεων στις διάφορες Εορτές - 
Τελετές. 

Άρθρο 10 

Τα θέματα που αφορούν στους διορισμούς, στα καθή¬ 
κοντα, στους περιορισμούς, στην αστική ευθύνη, στα δι¬ 
καιώματα, στις μεταβολές υπηρεσιακής κατάστασης, στο 
πειθαρχικό δίκαιο και στη λύση της υπαλληλικής σχέσης, ή 
εργασιακής του τακτικού και του με σχέση Ιδιωτικού Δι¬ 
καίου προσωπικού, που υπάγονται στις διατάξεις του κα¬ 
νονισμού αυτού, διέπονται από την εκάστοτε ισχύουσα νο¬ 
μοθεσία «Περί καταστάσεως προσωπικού Ο.Τ.Α.». 

Ακροτελεύτιο Άρθρο 

Από τις διατάξεις της απόφασης αυτής, προκαλείται δα¬ 
πάνη, σε βάρος του προϋπολογισμού του Δήμου, ύψους 
σαράντα οκτώ εκατομμύρια πεντακόσιες είκοσι οκτώ χι¬ 
λιάδες οκτακόσιες είκοσι οκτώ δραχμές (48.528.828) πε¬ 
ρίπου για το τρέχον οικονομικό έτος και το ίδιο περίπου 
συν τις νόμιμες αυξήσεις για καθένα από τα επόμενα οικο¬ 


νομικά έτη. 

Αρμόδιο όργανο για την υπογραφή των περιλήψεων 
αποφάσεων για τη δημοσίευση στην Εφημερίδα της Κυ- 
βερνήσεως, είναι η Δ/ντρια της Τοπικής Αυτοδιοίκησης 
και Διοίκησης κατ’ εξουσιοδότηση του Γ ενικού Γ ραμματέα 
Περιφέρειας Πελοποννήσου (αρ. απόφασης 6106/ 
9.9.97) και (άρθρο 220 του Ν. 1188/81, όπως τροποποιή¬ 
θηκε από την αρ. 8 παράγρ. 61 του Ν. 2307/95 και το Ν. 
2503/97). 

Η απόφαση αυτή να δημοσιευθεί στην Εφημερίδα της 
Κυβερνήσεως σύμφωνα με τις διατάξεις του άρθρου 12 
του Ν. 1188/81, όπως αντικαταστάθηκαν με το άρθρο 26 
τουΝ. 1832/89 και το άρθρο 8 παράγρ. 5 του Ν. 2307/95. 

Σπάρτη, 20 Αυγούστου 1998 

Με εντολή Γεν. Γραμ. Περιφέρειας 
Η Διευθύντρια 
ΧΡΙΣΤΙΝΑ ΔΡΙΒΑΚΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην 2051683/5508/0022/31.7.1998 κοινή υπουρ¬ 
γική απόφαση που δημοσιεύθηκε στο ΦΕΚ 802/Β7 
31.7.1998, σελίδα 9228, στους στίχους 38 και 42 γίνεται 
η εξής διόρθωση σφάλματος: 

Από το εσφαλμένο: σε 40 ημερήσιες. 

Στο ορθό: σε 50 ημερήσιες. 

(Από το Υπουργείο Οικονομικών) 
-♦- 

Ο) 

Στην 2051684/5507/0022/31.7.1998 κοινή υπουρ¬ 
γική απόφαση που δημοσιεύθηκε στο ΦΕΚ 802 Β'/ 
31.7.1998, στη σελίδα 9229, στους στίχους 28 και 31 γί¬ 
νεται η εξής διόρθωση σφάλματος: 

Από το εσφαλμένο: μέχρι 55 ώρες. 

Στο ορθό: μέχρι 45 ώρες. 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΠ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων ΑΕ. - Ε.Π.Ε. 
Πληροφορίες δημοσιευμάτων λοιπών Φ.Ε.Κ 
Πώληση Φ.Ε.Κ. 

Φωτοαντίγραφα παλαιών Φ.Ε.Κ 
Βιβλιοθήκη παλαιών Φ.Ε.Κ 
Οδηγίες για δημοσιεύματα ΑΕ · Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ.*· 


5225 761 
5230 641 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας Ιββ. 1ος όρ.-Τ.Κ 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι β σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι. Π.Δ., Συμβάσεις κ.λπ.) 

60.000 

δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 

Μ 

3.500 

1» 

Γ' (Διορισμοί, απολύσεις κ.λπ Δημ. Υπαλλήλων) 

15.000 

» 

750 

Η 

Δ’ (Απαλλοτριώσεις, πολεοδομία κ.λπ.) 

70.000 

Φ 

3.500 

* 

Αντνττυξιακών Πράξεων (ΤΑ.Π.Σ.) 

30.000 

Φ 

1.500 

■» 

Ν.ΠΑΔ. (Διορισμοί κ.λπ. προσωπικού Ν.Π.Δ.Δ.) 

15.000 

Μ 

750 

» 

Παράρτημα ( Πίνακες επσυχόντων διαγωνισμών κ.τλ.) 

5.000 

Μ 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

Φ 

Λνωτάτου Ειδικού Δικαστηρίου (Α.Ε.Δ.) 

3.000 

Φ 

150 

φ 

Προκηρύξεων ΑΣ.Ε.Π. 

10.000 

Μ 

500 

φ 

Ανωνύμων Εταιρειών & Ε.Π.Ε. 

250.000 

Η 

12.500 

Φ 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 

Μ 

12.500 

Φ 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με το ταχυδρομικά τέλη και μπο¬ 
ρεί να στέλνονται με εππσγή και σε σνάλσγο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και σπς άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχερήσεις αυτών πληρώνουν το μισό χρηματικό ποσό 
της συνδροιιής και ολόκληρο το ποσό υπέρ του ΤΑΠΕΤ. 

Η συνδρομή ισχύει γιο ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου Δεν 
εγγρόφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λεττουργούν καθημερινό από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























